title: Решение (ЕС) 2015/1097 на Комисията от 8 април 2015 година относно съвместимостта с правото на ЕС на мерките, които Дания възнамерява да предприеме съгласно член 14 от Директива 2010/13/ЕС за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги)

text:
               8.7.2015

               BG

               Официален вестник на Европейския съюз

               L 177/54

         РЕШЕНИЕ (ЕС) 2015/1097 НА КОМИСИЯТА
   от 8 април 2015 година
   относно съвместимостта с правото на ЕС на мерките, които Дания възнамерява да предприеме съгласно член 14 от Директива 2010/13/ЕС за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (1), и по-специално член 14, параграф 2 от нея,
   като взе предвид становището на комитета, създаден съгласно член 29 от Директива 2010/13/ЕС,
   като има предвид, че:

               (1)

               С писмо от 6 януари 2015 г. Дания уведоми Комисията за някои мерки, които възнамерява да вземе съгласно член 14, параграф 1 от Директива 2010/13/ЕС.

               (2)

               Комисията провери в срок от три месеца от получаването на уведомлението дали тези мерки са съвместими със законодателството на ЕС, по-специално по отношение на тяхната пропорционалност и на прозрачността на националната процедура за консултации.

               (3)

               При проучването на мерките Комисията взе предвид наличните данни за датския аудио-визуален пазар, по-специално във връзка с въздействието на мерките върху телевизионния пазар.

               (4)

               Списъкът на събитията от голямо значение за обществото е съставен от Дания по ясен и прозрачен начин след широки обществени консултации.

               (5)

               Въз основа на подробни доказателства и зрителски данни, предоставени от датските органи, Комисията констатира, че списъкът на определените събития, изготвен в съответствие с член 14, параграф 1 от Директива 2010/13/ЕС, отговаря най-малко на два от следните критерии, считани за надеждни показатели за значението на такива събития за обществото: i) специален общ отзвук в държавата членка, а не само значението за онези, които обикновено следят спорта или засегната дейност; ii) общопризнатото, особено културно значение за населението на държавата членка, по-специално като катализатор на културната идентичност; iii) участие във въпросното събитие на националния отбор в контекста на състезание или турнир от международно значение; и iv) факта, че събитието традиционно се излъчва по безплатна ефирна телевизия и привлича голяма телевизионна аудитория.

               (6)

               Нотифицираният списък на събития от голямо значение за обществото съдържа няколко конкретни събития, които се считат за събития от голямо обществено значение, като летните и зимните олимпийски игри. Както сочат данните, предоставени от датските органи, летните и зимните олимпийски игри привличат голяма телевизионна аудитория и традиционно се излъчват по безплатна ефирна телевизия. Освен това те имат специален широк отзвук в Дания, тъй като са много популярни не само сред хората, които обикновено следят спортни състезания, а и сред широката общественост.

               (7)

               Финалите и полуфиналите на световните и европейските първенства по футбол за мъже, също се считат за събития от голямо значение за обществото. Списъкът включва също така всички мачове на датския национален отбор в рамките на тези събития, както и квалификационните мачове на отбора. Както сочат данните, предоставени от датските органи, тези събития привличат голяма телевизионна аудитория и традиционно се излъчват по безплатна ефирна телевизия. Освен това те имат специален общ отзвук в Дания, тъй като са много популярни не само сред хората, които обикновено следят спортни състезания, а и сред широката общественост. Те включват участие на национален отбор в международен турнир от голямо значение.

               (8)

               Финалите, полуфиналите и всички мачове с участието на датския национален отбор, както и квалификационните мачове с участието на датския национален отбор за световните и европейските първенства по хандбал за жени привличат голяма телевизионна аудитория и традиционно се излъчват по безплатна ефирна телевизия. В допълнение, те създават специален и широкоразпространен интерес в Дания, дори сред аудиторията, която обикновено не следи този спорт. Те включват участие на национален отбор в международен турнир от голямо значение. Специалният и широкоразпространен интерес се подсилва от факта, че датският национален отбор има значителни постижения в тези турнири.

               (9)

               Финалите, полуфиналите и всички мачове с участието на датския национален отбор, както и квалификационните мачове с участието на датския национален отбор за световните и европейските първенства по хандбал за мъже привличат голяма телевизионна аудитория и традиционно се излъчват по безплатна ефирна телевизия. Освен това в Дания те създават специален и широкоразпространен интерес дори сред аудиторията, която обикновено не следи този спорт. Те включват участие на национален отбор в международен турнир от голямо значение. Специлният и широкоразпространен интерес се подсилва от факта, че датският национален отбор има сериозни постижения в тези турнири.

               (10)

               Определените мерки не надхвърлят необходимото за постигане на набелязаната цел, а именно защитата на правото на информация и широкия достъп на обществеността до телевизионно излъчване на събития от голямо значение за обществото. Това заключение отчита условията, при които въпросните събития ще бъдат излъчвани, определението за „квалифициран телевизионен оператор“, ролята на арбитраж в решаването на спорове, възникнали в хода на изпълнение на мерките, и факта, че изпълнителната заповед, съдържаща списъка на събитията, ще се прилага за събития, за които договорите за изключителни права са сключени след влизането в сила на изпълнителната заповед. Поради това може да се направи заключение, че последствията за правото на собственост, предвидено в член 17 от Хартата на основните права на Европейския съюз, не надхвърлят тези, които са неизбежно свързани с включването на събитията в списъка, предвиден в член 14, параграф 1 от Директива 2010/13/ЕС.

               (11)

               По същите причини датските мерки изглеждат пропорционални за обосноваването на дерогация от основната свобода за предоставяне на услуги, определена в член 56 от Договора за функционирането на Европейския съюз. Доминиращият обществен интерес е да се осигури широк обществен достъп до предаването на събития от голямо обществено значение. В допълнение датските мерки не представляват дискриминация или предотвратяване на достъпа до пазара за телевизионни оператори, притежатели на права или други икономически оператори от други държави членки.

               (12)

               Определените мерки освен това са съвместими с правилата за конкуренция на Съюза. Определението за квалифицирани телевизионни оператори за излъчването на събитията от списъка се основава на обективни критерии, които позволяват действителна и потенциална конкуренция за получаване на правата за излъчване на тези събития. В допълнение, броят на определените събития не е непропорционален в степен, която да наруши конкуренцията надолу по веригата на пазарите за безплатна ефирна телевизия и за платена телевизия. Поради това може да се направи заключение, че последствията за свободната конкуренция не надхвърлят тези, които са неизбежно свързани с включването на събитията в списъка, предвиден в член 14, параграф 1 от Директива 2010/13/ЕС.

               (13)

               Комисията съобщи мерките, които Дания възнамерява да вземе, на останалите държави членки и представи резултатите от своята проверка на комитета, създаден съгласно член 29 от Директива 2010/13/ЕС. Комитетът даде положително становище,

         РЕШИ:
   Член единствен
   1.   Мерките, които Дания възнамерява да вземе съгласно член 14, параграф 1 от Директива 2010/13/ЕС и за които Комисията бе уведомена съгласно член 14, параграф 2 от същата директива, са в съответствие с правото на Съюза.
   2.   Взетите от Дания мерки се публикуват в Официален вестник на Европейския съюз.

      Съставено в Брюксел на 8 април 2015 година.

            За Комисията

         Günther OETTINGER

            Член на Комисията

      (1)  ОВ L 95, 15.4.2010 г., стр. 1.

      ПРИЛОЖЕНИЕ

         НАРЕДБА ОТНОСНО ИЗПОЛЗВАНЕТО НА ТЕЛЕВИЗИОННИ ПРАВА ЗА СЪБИТИЯ ОТ ГОЛЯМО ЗНАЧЕНИЕ ЗА ОБЩЕСТВОТО

      Следното е определено в съответствие с раздел 90, параграф 1 и раздел 93, параграф 2 от Закона за радио- и телевизионното разпръскване, вж. Консолидиран закон № 255 от 20 март 2014 г.:
      ОБХВАТ

                     Раздел 1.

                              1.

                              Настоящата наредба обхваща използването от телевизионните оператори на изключителни права за събития от голямо значение за обществото. Понятието „телевизионен оператор“ се отнася до предприятията, които предоставят програмни услуги в съответствие с раздели 1 и 2 от Закона за радио- и телевизионното разпръскване.

                              2.

                              Изключителните права за такива събития не могат да се използват по начин, който лишава от възможност значителна част от обществеността да следи събитията в пряко предаване или на запис по безплатна телевизия.

            СЪБИТИЯ ОТ ГОЛЯМО ЗНАЧЕНИЕ ЗА ОБЩЕСТВОТО

                     Раздел 2.

                  В тази наредба под „събитие от голямо значение за обществото“ се разбира спортно събитие, което отговаря на поне две от следните условия:

                              1.

                              представлява интерес за лица, различни от тези, които обикновено следят спортните състезания или предавания по телевизията;

                              2.

                              принадлежи към група спортове, които традиционно заемат централно място в датската спортна култура;

                              3.

                              обикновено се наблюдава от много телевизионни зрители.

                     Раздел 3.

                  Следните събития се считат за събития от голямо значение за обществото:

                              1)

                              (летни и зимни) олимпийски игри: игрите в тяхната цялост, включително церемониите по откриване и закриване, при условията на раздел 7, параграф 2;

                              2)

                              световно и европейско първенство по футбол (мъже): всички мачове с участието на Дания, плюс полуфиналите и финалите;

                              3)

                              световно и европейско първенство по хандбал (мъже и жени): всички мачове с участието на Дания, плюс полуфиналите и финалите;

                              4)

                              квалификационните мачове на Дания за световно и европейско първенство по футбол (мъже);

                              5)

                              квалификационните мачове на Дания за световно и европейско първенство по хандбал (мъже и жени).

            ИЗПОЛЗВАНЕ НА ТЕЛЕВИЗИОННИ ПРАВА

                     Раздел 4.

                  Значителна част от обществеността се счита за лишена от възможност да следи дадено събитие по безплатна телевизия, освен ако:

                              1.

                              събитието се излъчва по телевизионен канал или канали, до които общо 90 процента от всички домакинства могат да имат достъп на своя(ите) телевизионен(ни) приемник(ци) посредством ефирна, спътникова, кабелна или IP/оптично кабелна телевизия в момента на излъчването; и

                              2.

                              домакинствата приемат събитието безплатно, с изключение на:

                                          а)

                                          медийна лицензионна такса; и

                                          б)

                                          абонаментна такса, плащана на телевизионните оператори, предоставящи въпросния канал в най-евтиния пакет; или

                                          в)

                                          абонаментна такса за приемане само на този канал, в случай на абонамент, който не е по пакети.

                     Раздел 5.

                              1.

                              Телевизионните оператори, които не са в състояние да използват изключителни права за дадено събитие от голямо значение за обществото в съответствие с ограничението върху правото на използване, предвидено в раздел 1, параграф 2, вж. раздел 4, и които са придобили изключителни права за излъчване на това събитие, вж. раздел 3, могат да използват тези права само ако са в състояние да гарантират посредством споразумение с оператора, че значителна част от обществеността не е лишена от възможността да следи това събитие в пряко предаване или на запис по безплатна телевизия.

                              2.

                              Телевизионните оператори, които не са в състояние да използват изключителни права за събитие от голямо значение за обществото в съответствие с ограничението върху правото на използване, предвидено в раздел 1, параграф 2, вж. раздел 4, и които са придобили изключителни права за излъчване на това събитие, вж. раздел 3, своевременно, и ако го позволява моментът на придобиване на тези права, не по-късно от шест месеца преди събитието, предоставят права на (групи от) телевизионни оператори, които са в състояние да използват изключителните права за това събитие в съответствие с ограничението върху правото на използване, предвидено в раздел 1, параграф 2, вж. раздел 4, с цел определяне дали са налице (групи от) телевизионни оператори, които желаят да сключат справедливи търговски споразумения за излъчване на събитието, вж. параграфи 3 и 4 по-долу, както и раздел 8. В случаите, в които е възможно съгласно раздел 6, параграф 1, точка 1 събитието да се излъчва на запис, споразуменията, предложени от даден оператор или доставчик на услуги, който не е в състояние да използва изключителните права за това събитие в съответствие с ограничението върху правото на използване, предвидено в раздел 1, параграф 2, вж. раздел 4, трябва да включват правото на пряко предаване и на предаване на запис.

                              3.

                              Телевизионните оператори, на които е било предложено съгласно параграф 1 по-горе споразумение да излъчват събитие от голямо значение за обществото, вж. раздел 3, уведомяват писмено за интереса си да сключат такова споразумение в срок от 14 дни след получаване на писменото предложение, съдържащо освен предложената цена и договорни условия, конкретна информация за събитието, включително къде и кога ще се проведе.

                              4.

                              Разпоредбите в параграф 1 по-горе, не се прилагат в случаите, в които даден телевизионен оператор или доставчик на услуги може да докаже, че нито един оператор или група от оператори, които са в състояние да използват изключителни права за събитие от голямо значение за обществото в съответствие с ограничението за правото на използване, предвидено в раздел 1, параграф 2, вж. раздел 4, не желае да сключи справедливо търговско споразумение за излъчване на събитието.

                     Раздел 6.

                              1.

                              Събитията от голямо значение за обществото, както са определени в раздел 3, обикновено се излъчват пряко. Въпреки това излъчването на такива събития може да бъде на запис, когато това е продиктувано от обективни причини, напр. когато:

                                          1)

                                          събитието се провежда през нощта (00:00—06:00 датско време);

                                          2)

                                          събитието се състои от няколко паралелни събития, като олимпийските игри; или

                                          3)

                                          прякото предаване би наложило промяна на излъчването на събития от голямо значение за обществото, които са различни от посочените в раздел 3.

                              2.

                              Предаването на събитие от голямо значение за обществото в общия случай не трябва да се отлага с повече от 24 часа.

                              3.

                              Разпоредбите от параграфи 1 и 2 по-горе не се прилагат за излъчването на събития съгласно раздел 5, параграф 4.

                     Раздел 7.

                              1.

                              Събития от голямо значение за обществото, както са определени в раздел 3, се излъчват в тяхната цялост, при условията на параграф 2 по-долу.

                              2.

                              Излъчването на летните и зимните олимпийски игри, вж. точка 1 от раздел 3, може да бъде ограничено до обширен и представителен обзор със значителна продължителност на събитието като цяло под формата на репортажи, които адекватно отразяват пълния спектър на спортовете и участващите държави. Акцентира се и върху участието на Дания и върху условията, определени в раздел 2. Церемониите по откриване и закриване се предават пряко и изцяло, при условията на раздел 6. Части от олимпийските игри, които не се излъчват по първа и втора точка, могат да се излъчват по канали, които не отговарят на изискванията на раздел 4.

                              3.

                              Разпоредбите от параграфи 1 и 2 по-горе не се прилагат за излъчването на събития съгласно раздел 5, параграф 4.

            ДРУГИ РАЗПОРЕДБИ

                     Раздел 8.

                  Споровете, свързани със споразумението съгласно раздел 5, параграфи 1 — 3 за излъчването на събитие от голямо значение за обществото, включително спорове, свързани с цената, се решават от арбитраж, вж. Закон за арбитража.

                     Раздел 9.

                  Министерството на културата ще направи оценка на наредбата в рамките на три години от влизането ѝ в сила. Оценката ще обхване новостите във формите на разпространение и ще включва обсъждания със засегнатите страни.

            НАРУШЕНИЕ

                     Раздел 10.

                              1.

                              Нарушенията на раздел 1, параграф 2, раздел 5, параграфи 1 и 2, раздел 6, параграфи 1 и 2 и раздел 7, параграфи 1 и 2 ще се наказват с глоба.

                              2.

                              Дружества и др. (юридически лица) могат да бъдат подведени под отговорност съгласно разпоредбите на глава 5 от Наказателния кодекс.

                     Раздел 11.

                              1.

                              Съгласно раздел 50, параграф 1, точка 1 от Закона за радио- и телевизионно разпръскване програмен лиценз, издаден по силата на раздел 45 от същия закон, може да бъде временно или окончателно отнет, ако притежателят грубо или многократно нарушава закона или разпоредбите, установени в съответствие с него.

                              2.

                              Съгласно раздел 50, параграф 2, точка 1 от Закона за радио- и телевизионното разпръскване Съветът за радио и телевизия може да вземе решение за временно или постоянно прекратяване на програмни услуги съгласно раздел 47 от закона, ако регистрираното предприятие грубо или многократно нарушава закона или разпоредбите, установени в съответствие с него.

            ВЛИЗАНЕ В СИЛА

                     Раздел 12.

                  Настоящата наредба влиза в сила на 1 май 2015 г. и се прилага за събития, за които след тази дата е сключено споразумение относно използването на изключителни права.

            Министерство на културата, 19 април 2015 г.
      Marianne JELVED/Lars M. BANKE


title: Решение (ЕС) 2017/1620 на Европейския парламент от 27 април 2017 година относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел X — Европейска служба за външна дейност

text:
               29.9.2017

               BG

               Официален вестник на Европейския съюз

               L 252/124

         РЕШЕНИЕ (ЕС) 2017/1620 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел X — Европейска служба за външна дейност
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0278/2016) (2),

               —

               като взе предвид годишния доклад на Сметната палата относно изпълнението на бюджета за финансовата 2015 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (5), и по-специално членове 55, 99 и 164—167 от него,

               —

               като взе предвид Специален доклад № 7/2016 на Европейската сметна палата, озаглавен „Управление на Европейската служба за външна дейност на нейните сгради по света“,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по външни работи (A8-0122/2017),

               1.

               освобождава от отговорност върховния представител на Съюза по въпросите на външните работи и политиката на сигурност във връзка с изпълнението на бюджета на Европейската служба за външна дейност за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на Европейската служба за външна дейност, Европейския съвет, Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 375, 13.10.2016 г., стр. 1.

      (4)  ОВ C 380, 14.10.2016 г., стр. 147.

      (5)  ОВ L 298, 26.10.2012 г., стр. 1.


title: Решение (ЕС) 2015/1652 на Европейския парламент от 29 април 2015 година относно приключването на сметките на Европейската агенция по химикалите за финансовата 2013 година

text:
               30.9.2015

               BG

               Официален вестник на Европейския съюз

               L 255/225

      РЕШЕНИЕ (ЕС) 2015/1652 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция по химикалите за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция по химикалите за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция по химикалите за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО, за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (5), и по-специално член 97 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0073/2015),

         1.

            Констатира, че окончателните годишни отчети на Европейската агенция по химикалите са приложени към доклада на Сметната палата.

         2.

            Одобрява приключването на сметките на Европейската агенция по химикалите за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция по химикалите, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 132.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 396, 30.12.2006 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (ЕС) 2017/1616 на Европейския парламент от 27 април 2017 година относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел IV — Съд на Европейския съюз

text:
               29.9.2017

               BG

               Официален вестник на Европейския съюз

               L 252/115

         РЕШЕНИЕ (ЕС) 2017/1616 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел IV — Съд на Европейския съюз
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016) 475 — C8-0272/2016) (2),

               —

               като взе предвид годишния доклад на Сметната палата относно изпълнението на бюджета за финансовата 2015 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (5), и по-специално членове 55, 99, 164, 165 и 166 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по правни въпроси (A8-0136/2017),

               1.

               освобождава от отговорност секретаря на Съда на ЕС във връзка с изпълнението на бюджета на Съда на ЕС за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на Съда на ЕС, Европейския съвет, Съвета, Комисията, Сметната палата, Европейския омбудсман, Европейския надзорен орган по защита на данните и Европейската служба за външна дейност и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 375, 13.10.2016 г., стр. 1.

      (4)  ОВ C 380, 14.10.2016 г., стр. 147.

      (5)  ОВ L 298, 26.10.2012 г., стр. 1.


title: Решение (ЕС) 2017/1662 на Европейския парламент от 27 април 2017 година относно приключването на сметките на Европейската агенция по химикали за финансовата 2015 година

text:
               29.9.2017

               BG

               Официален вестник на Европейския съюз

               L 252/214

         РЕШЕНИЕ (ЕС) 2017/1662 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската агенция по химикали за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикали за финансовата 2015 година,

               —

               като взе предвид доклада на Сметната палата относно годишните отчети на Европейската агенция по химикали за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0068/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО (4) на Комисията, и по-специално член 97 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0086/2017),

               1.

               одобрява приключването на сметките на Европейската агенция по химикали за финансовата 2015 година;

               2.

               възлага на своя председател да предаде настоящото решение на изпълнителния директор на Европейската агенция по химикали, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 82.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 396, 30.12.2006 г., стр. 1.

      (5)  ОВ L 328, 7.12.2013 г., стр. 42.